**Γενικές εκλογές** διεξήχθησαν στην Τζαμάικα στις 25 Φεβρουαρίου 2016. Οι εκλογές ήταν κατά πολύ μία αναμέτρηση ανάμεσα στο κυβερνών κόμμα Εθνικό Κόμμα του Λαού (PNP) και στο αντιπολιτευόμενο Εργατικό Κόμμα της Τζαμάικα (JLP). Το αποτέλεσμα ήταν η οριακή νίκη για το Εργατικό Κόμμα της Τζαμάικα, το οποίο κέρδισε 32 επί συνόλου 63 εδρών. Οι εκλογές περιγράφηκαν από έναν πολιτικό σχολιαστή ως «οι πιο αμφίρροπες που έγιναν ποτέ στην ιστορία της Τζαμάικα».

Το ποσοστό που πέτυχε το Εργατικό Κόμμα ήταν το χαμηλότερο για νικητήριο κόμμα από τις γενικές εκλογές του 1962, οπότε το JLP κέρδισε το 50% των ψήφων και η πιο οριακή πλειοψηφία στη Βουλή των Αντιπροσώπων από τις γενικές εκλογές του 1949. Παρόμοια οριακό ήταν το αποτέλεσμα των εκλογών του 2007, κατά τις οποίες δύο έδρες άλλαξαν χέρια έπειτα από επαναληπτική καταμέτρηση των ψηφοδελτίων.

Πλαίσιο
-------

Η πρωθυπουργός Πόρσια Σίμσον Μίλερ ανακοίνωσε την ημερομηνία των γενικών εκλογών για τις 31 Ιανουαρίου 2016. Ανακοινώθηκε επίσης ότι στις 9 Φεβρουαρίου 2016 ξεκίνησε η υποβολή των υποψηφιοτήτων για την πλήρωση των εδρών. Οι εκλογές θα μπορούσαν να θεωρηθούν πρόωρες, δεδομένου ότι με βάση το σύνταγμα θα έπρεπε να διεξαχθούν στο διάστημα μεταξύ 29 Δεκεμβρίου 2016 (ημερομηνία των προηγούμενων εκλογών του 2011) και 16 Μαρτίου 2017. Δεν υπάρχει κάποια καθορισμένη ημερομηνία για τις εκλογές, κάτι για το οποίο θα αποφασίσει ο πρωθυπουργός.

Εκλογικό σύστημα
----------------

Τα 63 μέλη της Βουλής των Αντιπροσώπων εξελέγησαν σε μονοεδρικές περιφέρειες με το πλειοψηφικό σύστημα. Οι υποψήφιοι έπρεπε να είναι ηλικίας άνω των 21 ετών. Κάθε πολίτης της Κοινοπολιτείας που διέμενε στην Τζαμάικα είχε δικαίωμα ψήφου στις εκλογές αν ήταν μεγαλύτερος από 18 στην ηλικία.

Εκστρατεία
----------

Συνολικά 152 υποψήφιοι πήραν μέρος στις εκλογές. Τα μικρότερα κόμματα κατήλθαν στις εκλογές με έναν μικρό αριθμό υποψηφίων, με 7 από το Εθνικό Δημοκρατικό Κίνημα, 6 από το Προοδευτικό Κόμμα του Λαού Μάρκους Γκάρβεϊ και δύο από το Προοδευτικό Κόμμα του Λαού.

Αποτελέσματα
------------

Το αποτέλεσμα των εκλογών ανά περιφέρεια.
Τα πρώτα αποτελέσματα έδειξαν ότι το αντιπολιτευόμενο Εργατικό Κόμμα της Τζαμάικα κέρδισε συνολικά 12 έδρες, με διαφορά 3 εδρών από το δεύτερο μέχρι πρότινος κυβερνών κόμμα. Ανάμεσα στους εκλεγέντες βουλευτές ήταν και ο γερουσιαστής του JLP Ρόμπερτ Μόνταγκιου. Η συμμετοχή ήταν 47,7% , η χαμηλότερη από το 1983, χρονιά που το PNP δεν έλαβε μέρος στις εκλογές. Νέος πρωθυπουργός διορίστηκε ο αρχηγός του JLP Άντριου Χόλνες.
Ωστόσο, έπειτα από επαναληπτική καταμέτρηση των ψήφων τα ποσοστά του JLP ανατράπηκαν.

Μετά τις επαναληπτικές καταμετρήσεις, το JLP κηρύχθηκε νικητής με 32 έδρες στη Βουλή των Αντιπροσώπων έναντι 31 για το PNP. Τα τελικά αποτελέσματα ανακοινώθηκαν στις 2 Μαρτίου.

| Κόμμα | Ψήφοι | % | Έδρες | +/– |
| --- | --- | --- | --- | --- |
| Εργατικό Κόμμα της Τζαμάικα | 437.178 | 50,10 | 32 | +11 |
| Εθνικό Κόμμα του Λαού | 433.629 | 49,69 | 31 | –11 |
| Προοδευτικό Κόμμα του Λαού Μάρκους Γκάρβεϊ | 260 | 0,03 | 0 | 0 |
| Εθνικό Δημοκρατικό Κίνημα | 223 | 0,03 | 0 | 0 |
| Προοδευτικό Κόμμα του Λαού | 91 | 0,01 | 0 | Νέο |
| Ανεξάρτητοι | 1.233 | 0,14 | 0 | 0 |
| Άκυρα/λευκά ψηφοδέλτια | 9.875 | – | – | – |
| **Σύνολο** | **882.489** | **100** | **63** | **0** |
| Εγγεγραμμένοι/συμμετοχή | 1.824.412 | 48,37 | – | – |
| Πηγή: Εφορευτική Επιτροπή |

Παραπομπές
----------

1. ↑  «PM, JLP, political ombudsman remind J'cans that recount is normal process - News». *The Jamaica Observer*. Αρχειοθετήθηκε από το πρωτότυπο στις 6 Οκτωβρίου 2016. Ανακτήθηκε στις 29 Φεβρουαρίου 2016.
2. ↑  Luton, Daraine (31 Ιανουαρίου 2016). «Breaking News: Election Day Is February 25». *Jamaica Gleaner*. Ανακτήθηκε στις 31 Ιανουαρίου 2016.
3. ↑  Anderson-Brown, Winnie (7 Ιουλίου 2007). «Issue: Time for fixed election date». *Jamaica Gleaner*. Ανακτήθηκε στις 28 Φεβρουαρίου 2016.
4. ↑  «Jamaica (House of Representatives) Electoral System». Inter-Parliamentary Union. Ανακτήθηκε στις 28 Φεβρουαρίου 2016.
5. ↑  «The Representation of The People Act» (PDF). Ministry of Justice. Αρχειοθετήθηκε από το πρωτότυπο (PDF) στις 8 Μαρτίου 2016. Ανακτήθηκε στις 28 Φεβρουαρίου 2016.
6. ↑  «Nomination day highlights». *The Jamaica Observer*. 2016-02-11. Αρχειοθετήθηκε από το πρωτότυπο στις 2016-02-14.. Ανακτήθηκε στις 2016-02-19.
7. ↑  Serju, Christopher (2016-02-16). «Independents Unite To Unseat PNP, JLP». *Jamaica Gleaner*.. Ανακτήθηκε στις 2016-02-19.
8. ↑  Spaulding, Gary (2016-02-26). «Ja goes green - JLP prosperity message trumps ruling party». *Jamaica Gleaner*.. Ανακτήθηκε στις 2016-02-29.
9. ↑  «Youth tell why they abstained». *The Jamaica Observer*. 2016-02-28. Αρχειοθετήθηκε από το πρωτότυπο στις 2016-03-02.. Ανακτήθηκε στις 2016-02-29.
10. ↑  Kebede, Rebekah (26 Φεβρουαρίου 2016). «Jamaica's opposition wins general election as voters tire of austerity». Reuters. Ανακτήθηκε στις 29 Φεβρουαρίου 2016.
11. ↑  «Official ballots count not completed, but 32 seats declared to JLP, 31 PNP». *Jamaica Gleaner*. Ανακτήθηκε στις 29 Φεβρουαρίου 2016.
12. ↑  «Final Counting of Ballots for General Election 2016». Electoral Commission of Jamaica. Ανακτήθηκε στις 3 Μαρτίου 2016.